Nafarroako Parlamentuko Mahaiak, 2020ko otsailaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Nasunvinsak sinatuta dauzkan eta sinatzeko asmoa duen hitzarmenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz idatzizko erantzuna bidal dezan.

Iruñean, 2020ko otsailaren 10ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dakion:

Iragan astean hedabideei esker jakin genuen Nasuvinsak hitzarmen bat sinatu nahi duela Tuterako Udalarekin, Coscolin Labearen proiektua egiteko, 8,3 milioi euroko kontsignazioarekin.

Nasuvinsak sinatuta dauzkan eta sinatzeko asmoa duen hitzarmenei dagokienez, honako hau jakin nahi dut:

Lehena. Galdera hau jasotzen den egunean toki entitateekin indarrean dauden hitzarmen guztien zerrenda, zehazturik proiektuaren ezaugarriak eta kontsignatutako zenbatekoa.

Bigarrena. Toki administrazioekin nahiz bestelakoekin sinatzeko asmoa duen hitzarmenen zerrenda, zehazturik proiektuaren ezaugarriak, aurreikusitako baliabideak eta egutegia.

Iruñean, 2020ko otsailaren 4an

Foru parlamentaria: Maiorga Ramírez Erro